NÁRODNÁ RADA SLOVENSKEJ REPUBLIKY

**VII. volebné obdobie**

CRD- 460/2017

**447a**

**I n f o r m á c i a**

**o prerokovaní vládneho návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (tlač 447) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu o výsledku prerokovania vyššie uvedeného zákona vo výboroch Národnej rady Slovenskej republiky:

**I.**

 Národná rada Slovenskej republiky uznesením č. 519 z 23. marca 2017 pridelila vládny návrh zákona, ktorým sa mení a dopĺňa zákon č**.** 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (tlač 447)na prerokovanie týmto výborom:

 **Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre pôdohospodárstvo a životné prostredie a**

**Výboru Národnej rady Slovenskej republiky pre verejnú správu a regionálny rozvoj**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 195 z 2. mája 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 78 zo 4. mája  2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoja uznesením č. 90 zo 4. mája 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy.

**K čl. I, 2. bodu**

V čl. I, 2. bode, § 2 písm. g) sa slová „zariadenie na spaľovanie“ nahrádzajú slovami „zariadenie na spoluspaľovanie“.

Návrh zjednocuje použitý pojem s terminológiou platného znenia zákona č. 39/2013 Z. z. (napr. § 3 ods. 3 písm. a) 6. a 7. bod, príloha č. 1, podbod 5.2.).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 2. bodu**

V čl. I, 2. bode, § 2 písmene h) sa čiarka za slovom „stavba“ nahrádza bodkočiarkou a slová „zároveň môže byť aj prevádzkovateľom“ sa nahrádzajú slovami „stavebník môže byť súčasne prevádzkovateľom“.

Ide o legislatívno-technickú úpravu, ktorou sa terminologicky spresňuje právny text. Podľa prílohy č. 2, 2. bodu Legislatívnych pravidiel tvorby zákonov č. 19/1997 Z. z. „návrh zákona musí byť terminologicky presný“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, nový bod**

**V čl. I, sa za bod 4. sa vkladá nový bod 5., ktorý znie:**

„5. V § 6 sa vypúšťa odsek 2.

 Súčasne sa zrušuje označenie odseku 1.“.

 Doterajšie body 6 až 33 sa primerane prečíslujú.

Navrhuje sa vypustenie ustanovenia v § 6 odsek 2, ktoré upravuje inštitút prerušenia konania. Znenie ustanovenia je identické s navrhovaným novým znením odseku 7 a v § 11 (novelizačný bod 11.), ktorý systémovo patrí medzi ustanovenia upravujúce konanie.

**Výbor Národnej rady Slovenskej republiky pre pôdohospodárstvo a životné prostredie**

**K čl. I, 8. bodu**

V čl. I, 8. bode, § 9 ods. 2 a § 10 písm. c) sa slová „§ 11 ods. 6 písm. d)“ nahrádzajú slovami „§ 11 ods. 5 písm. d)“.

Návrhom sa koriguje nesprávny vnútorný odkaz.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 9. bodu**

V čl. I, 9. bode, § 9 ods. 4 písm. g) sa vypúšťajú slová „najlepších dostupných techník“.

Navrhovaná úprava terminologicky zjednocuje navrhované ustanovenie s čl. I, 24. bodom návrhu zákona [§ 31 ods. 1 písm. j)], ktorý obsahovo vyjadruje identickú kompetenciu dotknutého orgánu (Ministerstva životného prostredia Slovenskej republiky).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 13. bodu**

V čl. I, 13. bode, § 11 ods. 10 sa za slová „ods. 10“ vkladajú slová „úvodnej vete“ a na konci sa pripájajú slová „a v § 11 ods. 10 písm. b) až d) sa slová „odseku 4“ nahrádzajú slovami „odseku 5““.

Návrhom sa koriguje nesprávny vnútorný odkaz.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 14. bodu**

V čl. I, 14. bode, § 12 ods. 1 sa slová „§ 11 ods. 6 písm. a)“ nahrádzajú slovami „§ 11 ods. 5 písm. a)“ a slová „§ 11 ods. 7“ sa nahrádzajú slovami „§ 11 ods. 6“.

Návrhom sa koriguje nesprávny vnútorný odkaz.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 16. bodu**

V čl. I, 16. bode, § 15 ods. 2 sa slová „§ 11 ods. 6“ nahrádzajú slovami „§ 11 ods. 5 písm. a)“ a slová „§ 11 ods. 7“ sa nahrádzajú slovami „§ 11 ods. 6“.

Návrhom sa koriguje nesprávny vnútorný odkaz.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 17. bodu**

V čl. I, 17. bode, § 15 ods. 3 sa slová „§ 11 ods. 6 písm. a) a f)“ nahrádzajú slovami „§ 11 ods. 5 písm. a) a f)“ a slová „§ 11 ods. 6 písm. d)“ sa nahrádzajú slovami „§ 11 ods. 5 písm. d)“.

Návrhom sa koriguje nesprávny vnútorný odkaz.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 23. bodu**

V čl. I, 23. bode, § 26 ods. 10 sa za druhé slovo „alebo“ vkladá slovo „vykonania“.

Navrhovaná úprava harmonizuje v návrhu zákona použitý pojem s pojmami podľa platného znenia zákona č. 39/2013 Z. z. [napr. § 3 ods. 3 písm. c) 5. bod, § 26 ods. 8].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**K čl. I, 28. bodu**

V čl. I bod 28 znie:

„28. V § 37 ods. 2 sa písmeno „p)“ nahrádza písmenom „r)“ a v ods. 3 sa slová „až o) a q)“ nahrádzajú slovami „až m), p), q) a s)“.“.

Navrhované nahradenie písmen v rámci vnútorných odkazov v odsekoch 2 a 3 vyplynulo z doplnenia nových písmen n) a o) v odseku 1 a následným preoznačením ďalších písmen.

**Výbor Národnej rady Slovenskej republiky pre pôdohospodárstvo a životné prostredie**

**K čl. I, 32. bodu**

V čl. I, 32. bode, v poznámke pod čiarou k odkazu 26 sa na konci pripájajú slová „v znení zákona č. 91/2016 Z. z.“.

Návrh aktualizuje citáciu zákona uvedenú v poznámke pod čiarou.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**V.**

Gestorský výbor prerokoval návrh spoločnej správy k vládnemu návrhu zákona, ktorým sa mení a dopĺňa zákon č**.** 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (tlač 447).

 **Výbor neprijal platné uznesenie** v zmysle§ 52 ods. 4 zákona č. 350/1996 Z. z. o rokovacom poriadku Národnej rade Slovenskej republiky v znení neskorších predpisov.

 Uznesením výboru č. 69 zo 14. marca 2017 poveril Mikuláša Krajkoviča v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu, ktorý predkladá predmetnú informáciu a bude predkladať návrh na ďalší postup.

Peter **A n t a l,**  v.r.

predseda výboru